ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
பிரதமரின் கரீப் கல்யாண் அன்ன யோஜனா திட்டத்தின் 5-ம் கட்டமாக சுமார் 50.38 லட்சம் மெட்ரிக் டன் உணவு தான்யங்கள் வினியோகம்
1 முதல் 5 கட்டங்களில், ரூ.2.6 லட்சம் கோடி உணவு மான்யத்திற்கு இணையான 759 லட்சம் மெட்ரிக் டன் உணவு தான்யங்களை மத்திய அரசு, மாநிலங்கள் / யூனியன் பிரதேசங்களுக்கு ஒதுக்கீடு செய்துள்ளது
பிரதமரின் ஏழைகள் நலவாழ்வுத்  திட்டத்தின் கீழ், மாநிலங்கள் / யூனியன் பிரதேசங்களுக்கு ஐந்து கட்டங்களாக மொத்தம் ரூ. 2.6 லட்சம் கோடி உணவு மான்யத்திற்கு இணையான 759 லட்சம் மெட்ரிக் டன் உணவு தான்யங்களை மத்திய அரசு ஒதுக்கீடு செய்துள்ளதாக, மத்திய நுகர்வோர் விவகாரங்கள், உணவு மற்றும் பொது வினியோகத்துறை இணையமைச்சர் திரு.அஸ்வினி குமார் சௌபே தெரிவித்துள்ளார்.
தேசிய உணவு பாதுகாப்புச் சட்டத்தின் கீழ் பயனடைந்து வரும் சுமார் 80 கோடி பயனாளிகள், கரீப் கல்யாண் திட்டத்தின்கீழ், அவர்கள் உணவு பாதுகாப்பு சட்டத்தின்கீழ் ஏற்கனவே பெற்றுவரும் உணவு தான்யங்களுக்கும் கூடுதலாக, ஒரு நபருக்கு ஒரு மாதத்திற்கு 5 கிலோ என்ற அளவில் உணவு தான்யங்களை இலவசமாகப் பெற தகுதிவாய்ந்தவர்கள் எனவும் அவர் கூறியுள்ளார். 5-ம் கட்டமாக மட்டும், 31 ஜனவரி, 2022வரை 50.38 லட்சம் மெட்ரிக் டன் உணவு தான்யங்கள் வழங்கப்பட்டிருப்பதாகவும் மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் திரு.அஸ்வினி குமார் சௌபே தெரிவித்துள்ளார்.
மேலும் விவரங்களுக்கு, ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1795480
அறிவியல் மற்றும் தொழில்நுட்பத்துறை
புத்தாக்க சிந்தனைகளுடன் கூடிய தொழில்நுட்பங்கள் மற்றும் ஆக்கப்பூர்வமான ஸ்டார்ட்-அப் நிறுவனங்களுக்கே எதிர்காலம்: மத்திய அமைச்சர் டாக்டர் ஜிதேந்திர சிங்
புத்தாக்க சிந்தனைகளுடன் கூடிய தொழில்நுட்பங்கள் மற்றும் ஆக்கப்பூர்வமான ஸ்டார்ட்-அப் நிறுவனங்களுக்கே எதிர்காலம் பிரகாசமாக இருப்பதாக மத்திய அறிவியல் & தொழில்நுட்பம் ;
புவி அறிவியல் ; பிரதமர் அலுவலகம்;
பணியாளர்கள், பொது மக்கள் குறை தீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங் கூறியுள்ளார்.
மத்திய இணையமைச்சர் டாக்டர் ஜிதேந்திர சிங் ஒரு பிரத்யேக நேர்காணலில் அறிவியல், தொழில்நுட்பம் மற்றும் புத்தாக்க பின்னணியில் தான் 2023 ஆம் ஆண்டிற்கான வளர்ச்சிப் பாதைகள் அமையும் என்றார்.
உலகம் 21 ஆம் நூற்றாண்டின் முதல் காலாண்டை முடிவுக்குக் கொண்டுவரும் விளிம்பில் உள்ளது என்று கூறிய டாக்டர் ஜிதேந்திர சிங், அடுத்த சில ஆண்டுகளில் அந்த 21 ஆம் நூற்றாண்டை இந்தியாவின் நூற்றாண்டு என்று நிரூபிக்க ஒரு வாய்ப்பாக அமையும் என்றார். பிரதமர் திரு நரேந்திர மோடி தலைமையின் கீழ், இந்தியாவில் அறிவியல் துறையைச் சார்ந்தவர்களுக்கு சிறந்த சூழ்நிலை அமைந்துள்ளது. ஏனெனில் பிரதமர் உலகளவில் நமது முன்னேற்றத்திற்குத் தடையாக இருந்த பல கடந்தகால நடைமுறைகளை மாற்றியதன் விளைவாக ஒரு சாதகமான சூழலை ஏற்படுத்திக் கொடுத்திருக்கிறார் என்று அவர் மேலும் கூறினார்.
நமது அறிவியல் சாதனைகளில் மிகப்பெரிய வளர்ச்சி அடைய உதவியது மட்டுமல்லாமல், நமது அறிவியல் ஆற்றலை உலகம் முழுவதும் கொண்டு சென்று நம் நாட்டின் மதிப்பை டாக்டர் ஜிதேந்திர சிங் உயர்த்தியுள்ளார் என்று பிரதமர் திரு மோடி குறிப்பிட்டதை அவர் நினைவு கூர்ந்தார். உலகெங்கிலும் உள்ள பெரும்பாலான முன்னணி அறிவியல் தொழில்நுட்ப நிறுவனங்கள் இன்று இந்தியர்களால் வழிநடத்தப்படுவது குறிப்பிடத்தக்கது என்றார்.
பிரதமர் திரு நரேந்திர மோடியின் சீரிய தலைமையின் கீழ் சர்வதேச அரங்கில் ஜி-20 தலைமைத்துவம் மற்றும் "சர்வதேச தினைப்பயிர் ஆண்டு" கடைப்பிடிக்கும் தேசமாக சர்வதேச அரங்கில் இந்தியா மீண்டும் தன்னை நிலை நிறுத்திக்கொண்டது என்று அமைச்சர் கூறினார்.
ட்ரோன் கொள்கை முதல் நீலப் பொருளாதாரம் வரை, விண்வெளித் துறையில் புதிய மாற்றங்கள் முதல் புவியியல் வழிகாட்டுதல்கள் வரை, நடப்பு நூற்றாண்டின் முதல் காலாண்டின் இறுதியில் இந்தியாவை உலக அரங்கில் முதன்மையான இடத்தில் நிலைநிறுத்தியுள்ளது என்றார்.
பிரதமர் அலுவலகம்
ஆஷாத் பூர்ணிமா புனித நாளையொட்டி புத்தபிரானின் உயரிய போதனைகளை பிரதமர் நினைவுகூர்ந்துள்ளார்
ஆஷாத் பூர்ணிமா புனித நாளையொட்டி, பிரதமர் திரு நரேந்திர மோடி, மக்களுக்கு வாழ்த்து தெரிவித்துள்ளார்.
புத்தபிரானின் உயரிய போதனைகளையும் திரு மோடி நினைவுகூர்ந்துள்ளார்.
பிரதமர் வெளியிட்டுள்ள ட்விட்டர் பதிவில்;
“ஆஷாத் பூர்ணிமா புனித நாளில் வாழ்த்துக்கள். புத்தபிரானின் உயரிய போதனைகளை நாம் நினைவுகூர்வதுடன், சாமானிய மற்றும் கருணைமிக்க சமுதாயத்தை உருவாக்க வேண்டும் என்ற அவரது அறிவார்ந்த தொலைநோக்கை நனவாக்க மீண்டும் உறுதியேற்போம்” என்றும் தெரிவித்துள்ளார்.
பிரதமர் அலுவலகம்
ஆசிய விளையாட்டுப் போட்டிகள் 2022-ல் டென்னிஸ் கலப்பு இரட்டையர் பிரிவில் தங்கப் பதக்கம் வென்றவர்களைப் பிரதமர் பாராட்டியுள்ளார்
ஹாங்சோவில் நடைபெறும் ஆசிய விளையாட்டுப் போட்டிகள் 2022-ல் டென்னிஸ் கலப்பு இரட்டையர் பிரிவில் தங்கப் பதக்கம் வென்ற ரோஹன் போபண்ணா, ருதுஜா போஸாலே இணைக்குப் பிரதமர் திரு. நரேந்திர மோடி பாராட்டு தெரிவித்துள்ளார்.
சமூக ஊடக எக்ஸ் தளத்தில் பிரதமர் கூறியிருப்பதாவது:
"ரோஹன் போபண்ணா, ருதுஜா போஸாலே ஆகியோரின் ஆட்டம் எவ்வளவு சிறப்பானது. டென்னிஸ் கலப்பு இரட்டையர் பிரிவில் இந்தியாவுக்கு மதிப்புமிக்க தங்கத்தை இவர்கள் பெற்றுத் தந்துள்ளனர். இவர்கள் குறிப்பிடத்தக்க குழு உணர்வையும் ஒருங்கிணைப்பையும் வெளிப்படுத்தியுள்ளனர். இவர்களின் எதிர்கால முயற்சிகளுக்கு வாழ்த்துகள்."
தொழிலாளர் மற்றும் வேலைவாய்ப்பு அமைச்சகம்
ஊரடங்கின் போது இரண்டு கோடி கட்டிட மற்றும் பிற கட்டுமானத் தொழிலாளர்களுக்கு ரூ.4,597 கோடி நிதியுதவி வழங்கப்பட்டுள்ளது
மத்திய தொழிலாளர் நலன் மற்றும் வேலைவாய்ப்புத்துறை 24 மார்ச், 2020 தேதியிட்டு அனுப்பிய கடிதத்தின்படி, ஊரடங்கின் போது, நாடு முழுவதும் உள்ள பதிவுபெற்ற சுமார் இரண்டு கோடி கட்டுமானத் தொழிலாளர்களுக்கு, மாநில அரசுகள், இதுவரை சுமார் ரூ.4,957 கோடியை ரொக்க உதவியாக வழங்கியுள்ளன. இதில், சுமார் 1,75 கோடி பரிமாற்றங்கள், நேரடி பணப் பரிமாற்றத் திட்டத்தின் மூலம் தொழிலாளர்களின் வங்கிக் கணக்கில் நேரடியாக செலுத்தப்பட்டுள்ளது. பண உதவி தவிர, சில மாநிலங்கள், ஒவ்வொரு தொழிலாளருக்கும் சுமார் ரூ.1,000 முதல் ரூ.6,000 வரையிலான உதவிகளையும் ஊரடங்கின்போது வழங்கியுள்ளன. வேறு சில மாநிலங்கள், உணவுப் பொருள்கள் மற்றும் ரேஷன் பொருள்களையும் தொழிலாளர்களுக்கு வழங்கியுள்ளன.
கோவிட்-19 ஊரடங்கு அமல்படுத்தப்பட்டுள்ள இந்த சவாலான காலகட்டத்தில், மத்திய அரசின் தொழிலாளர் நலன் மற்றும் வேலைவாய்ப்புத்துறை, மாநில அரசுகள் மற்றும் மாநில நல வாரியங்களுடன் இணைந்து, கட்டுமானத் தொழிலாளர் நலன் காக்கத் தேவையான அனைத்து நடவடிக்கைகளையும் மேற்கொண்டு, நிதியுதவிகள் உரிய நேரத்தில் கிடைப்பதை உறுதி செய்தது.
இந்தியாவில் உள்ள அமைப்பு சாரா தொழிலாளர்களின், கட்டிட மற்றும் பிற கட்டுமானத் தொழிலாளர்கள், மிகவும் பாதிப்புக்கு ஆளாகக் கூடியவர்களாக உள்ளனர். எதிர்காலம் நிச்சயமற்ற நிலையில், மோசமான சூழலில் பணியாற்றி வருகின்றனர். இவர்களில் பெரும்பாலானோர், புலம்பெயர்ந்த தொழிலாளர்களாகவும், தங்களது சொந்த ஊரிலிருந்து வெகு தொலைவில் உள்ள பல்வேறு மாநிலங்களில் பணிபுரியக் கூடியவர்களாகவும் உள்ளனர். தேச வளர்ச்சியில் அவர்கள் முக்கியப் பங்கு வகிக்கும் போதிலும், சமுதாயத்தின் விளிம்பு நிலையிலேயே உள்ளனர்.
தொழிலாளல் நலச் சட்ட விதி 22 -இன்படி, தொழிலாளர்களின் வங்கிக் கணக்குகளில், நேரடிப் பணப் பரிமாற்றத் திட்டத்தின் மூலம் , போதுமான நிதியை வழங்குமாறு, மத்தியத் தொழிலாளர் நலன் மற்றும் வேலைவாய்ப்புத்துறை அமைச்சர், 24 மார்ச், 2020 அன்று, அனைத்து மாநில முதலமைச்சர்களுக்கும் உரிய ஆலோசனைக் கடிதத்தை, உரிய நேரத்தில் அனுப்பியிருந்தார். தொழிலாளர்கள் உயிர்வாழத் தேவையான அளவிற்கு, எவ்வளவு நிதியை வழங்கலாம் என்பதை, அந்தந்த மாநில அரசுகளே முடிவு செய்து கொள்ளலாம் எனத் தெரிவிக்கப்பட்டிருந்தது. கட்டுமானத் தொழிலாளர்கள் எதிர்கொள்ளும் பண நெருக்கடியிலிருந்து மீண்டுவர உதவும் நோக்கில், இந்த ஆலோசனை வழங்கப்பட்டிருந்தது. இதேபோன்ற ஒரு கடிதத்தை, மத்திய தொழிலாளர் நலன் மற்றும் வேலைவாய்ப்புத்துறைச் செயலாளரும், அனைத்து மாநில தலைமைச் செயலாளர்களுக்கும் எழுதியதோடு, அவ்வப்போது காணொளிக் காட்சி மூலமும், இந்த ஆலோசனை பின்பற்றப்படுவதை கண்காணித்து வந்தார்.
பாதுகாப்பு அமைச்சகம்
40 நாடுகளுடன் இணைந்து இந்திய கடற்படை ‘மிலன் -2022’ கூட்டுப் பயிற்சி - பிப்ரவரி 25ஆம் தேதி தொடக்கம்
இந்திய கடற்படை மேற்கொள்ளும் மிலன்- 2022 கூட்டுப் பயிற்சி, விசாகப்பட்டினத்தில் பிப்ரவரி 25ம் தேதி தொடங்குகிறது. இதில் 40 நாடுகளின் போர்க்கப்பல்கள் மற்றும் அதிகாரிகளின் குழுவினர் கலந்து கொள்கின்றனர்.
9 நாட்களில் 2 கட்டங்களாக இந்த பயிற்சி நடத்தப்படுகிறது. பிப்ரவரி 25ம் தேதி முதல் 28ம் தேதி வரை, விசாகப்பட்டினம் துறைமுகத்தில் முதல் கட்ட பயிற்சி நடக்கிறது. கடல் பகுதியில் மேற்கொள்ளப்படும் இரண்டாம் கட்ட பயிற்சி மார்ச் 1ம் தேதி முதல் 4ம் தேதி வரை நடைபெறுகிறது. 75வது சுதந்திர ஆண்டை கொண்டாடும் இந்தியா, மிலன் 2022 பயிற்சி மூலம் தனது சாதனையை நட்பு நாடுகளுடன் பகிர்ந்து கொள்ளும் வாய்ப்பை பெற்றுள்ளது. இந்தாண்டு மிலன் கூட்டுப் பயிற்சியின் கருப்பொருள் தோழமை, ஒற்றுமை மற்றும் ஒத்துழைப்பு ஆகியவை ஆகும். இந்தியாவை பொறுப்புள்ள கடல்சார் நாடாக உலக நாடுகளுக்கு காட்சிப்படுத்துவது தான் , இந்த பயிற்சியின் நோக்கம். இந்த பயிற்சி மூலம் நட்பு நாடுகளின் கடற்படை திறன்கள் மேம்படுத்தப்படும்.
இரண்டாண்டுகளுக்கு ஒரு முறை மேற்கொள்ளப்படும் மிலன் கூட்டுபயிற்சி முதன்முதலில் கடந்த 1995ம் ஆண்டு அந்தமான் மற்றும் நிகோபார் கடற்படை கட்டுப்பாட்டு மையத்தால் ஏற்படுத்தப்பட்டது. கடந்த 2020ஆம் ஆண்டு நடைபெற வேண்டிய மிலன் கூட்டு பயிற்சி, கொரோனா தொற்று காரணமாக இந்தாண்டுக்கு ஒத்தி போடப்பட்டது.
ஆரம்பத்தில் இந்தோனேஷியா, சிங்கப்பூர், இலங்கை மற்றும் தாய்லாந்து ஆகிய நாடுகள் மட்டுமே இந்த பயிற்சியில் பங்கேற்றன. கிழக்கு கொள்கை, சாகர் திட்டம் மூலம் தற்போது இந்த பயிற்சி விரிவுபடுத்தப்பட்டுள்ளது. கடந்த 2014ம் ஆண்டு மேற்கொள்ளப்பட்ட பயிற்சியில் இந்திய பெருங்கடல் பகுதியில் அமைந்துள்ள 14 நாடுகள் பங்கேற்றன. தற்போது இந்த மிலன் கூட்டு பயிற்சி மேலும் விரிவுபடுத்தப்பட்டு, தற்போது 40 நாடுகளின் போர்க்கப்பல்கள் மற்றும் கடற்படை அதிகாரிகளின் குழுவினர் இந்தாண்டு மிலன் கூட்டு பயிற்சியில் பங்கேற்கின்றனர். கடற்சார் பாதுகாப்பு குறித்த கருத்தரங்கிலும் பல நாட்டு கடற்படை அதிகாரிகள் மற்றும் நிபுணர்கள் உரையாற்றுகின்றனர்.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1800604
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 218.97 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 218.97 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.10 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 28,593. மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.06 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் 3,393 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,54,621.
இந்தியாவில் கடந்த 24 மணி நேரத்தில் 2,756 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,39,546 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.69 கோடி  வாராந்திரத் தொற்று 1.28 சதவீதமாக உள்ளது. தினசரித் தொற்று விகிதம் 1.15 சதவீதமாக பதிவாகியுள்ளது.
இளைஞர் நலன் மற்றும் விளையாட்டு அமைச்சகம்
பாரா ஒலிம்பிக் போட்டியில் சிறப்பாக செயல்படுவோம்: இந்தியாவின் நீர் விளையாட்டு வீரர்கள் நம்பிக்கை
டோக்கியோவில் நடைபெறும் பாரா ஒலிம்பிக் போட்டியில், சிறப்பான செயல்பாடுகளை வெளிப்படுத்துவோம் என, நீர் விளையாட்டுகளில் பங்கேற்கும் இந்திய குழுவினர் நம்பிக்கை தெரிவித்துள்ளனர்.
பாரா ஒலிம்பிக் போட்டியில் பங்கேற்கும், இந்தியாவின் நீர் விளையாட்டுக்கள் குழுவில் 3 பேர் உள்ளனர். இதில் 2 பேர் நீச்சல் போட்டியில் பங்கேற்கும் ஆண்கள். ஒருவர் படகு போட்டியில் பங்கேற்கும் வீராங்கனை.
இவர்களில் சுயாஸ்ஜாதவ், பாரா ஒலிம்பிக் போட்டியில் 2வது முறையாக பங்கேற்கிறார். நிரஞ்சன் முகுந்தன் மற்றும் பிரச்சி யாதவ் ஆகியோர் முதல் முறையாக பங்கேற்கின்றனர்.
2018ம் ஆண்டு ஜகார்தாவில் நடந்த ஆசியன் பாரா விளையாட்டு போட்டியில் ஆண்களுக்கான 50 மீட்டர் பட்டர்பிளை நீச்சல் போட்டியில் சுயாஷ்ஜாதவ் பெற்ற வெற்றி அவரை டோக்கியோ பாரா ஒலிம்பிக் போட்டியில் நுழைய வைத்தது. ஆசியன் பாரா விளையாட்டு போட்டியில் 200 மீட்டர் நீச்சல் போட்டியில் அவர் வெண்கலப் பதக்கம் வென்றதும், டோக்கியோ பாரா ஒலிம்பிக் போட்டியில் இடம் பெற வைத்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748299
சிறப்பு சேவைகள் மற்றும் கட்டுரைகள்
சென்னையில் உள்ள மத்திய மீன்துறை கடல்சார் - பொறியியல் பயிற்சி நிலையத்தின் சென்னை கிளைக்கு மத்திய மீன்வளம், கால்நடை பராமரிப்பு மற்றும் பால்வளத்துறை இணையமைச்சர் டாக்டர் எல்.முருகன் அக்டோபர் 21, 2022 அன்று செல்கிறார்
வேலை இருப்பு நிலைகளை குறைத்தல், தூய்மைப் பணியை மேற்கொள்ளுதல், உள் கண்காணிப்பு வழிமுறைகளை வலுப்படுத்துதல், ஆவண மேலாண்மையில் அதிகாரிகளுக்குப் பயிற்சி அளித்தல், கை ஆவணங்களை டிஜிட்டல்மயமாக்குதல் ஆகியவற்றை நோக்கமாக கொண்டு அக்டோபர் 2, 2022 முதல் அக்டோபர் 31, 2022 வரை சிறப்பு இரண்டாம் கட்ட இயக்கத்தை மத்திய மீன்துறை கடல்சார் - பொறியியல் பயிற்சி நிலையத்தின் சென்னை பிரிவு நடத்தி வருகிறது. இந்த சிறப்பு இயக்கத்தின் வெற்றிகரமான அமலாக்கத்தின் மூலம் வேலையின் இருப்புப் பணிகள் குறைக்கப்பட்டது. இந்த அலுவலகம் 10 இடங்களை கண்டறிந்து தூய்மைப் பணிகளை மேற்கொண்டு 3470 சதுர பரப்பளவில் இருந்த உபயோகமற்ற பொருட்களை கழிப்பதற்கு பரிந்துரை செய்தது. ஏற்கனவே இதில் 50 சதவீத பணிகளை இந்த அலுவலகம் நிறைவு செய்துள்ளது. கழிவுப் பொருட்களை அகற்றியதன் மூலம் ரூ.90,107 வருவாய் கிடைத்தது. நிர்வாக சீர்திருத்தம் மற்றும் பொதுமக்கள் குறைதீர்ப்புத் துறை இந்த சிறப்பு இரண்டாம் கட்ட இயக்கத்தை அமல்படுத்துகிறது.
இரண்டாம் கட்ட இயக்கத்தை ஆய்வு செய்வதற்காக சென்னையில் உள்ள மத்திய மீன்துறை கடல்சார் - பொறியியல் பயிற்சி நிலையத்தின் சென்னை கிளை மற்றும் துறைக்கு சொந்தமான படகுகள் தூய்மை குறித்து ஆய்வு செய்ய காசிமேடு மீன்பிடி துறைமுகம் ஆகிய இடங்களுக்கு மத்திய மீன்வளம், கால்நடை பராமரிப்பு, பால்வளத்துறை மற்றும் தகவல் மற்றும் ஒலிபரப்புத் துறை இணையமைச்சர் டாக்டர் எல்.முருகன் அக்டோபர் 21, 2022 அன்று செல்கிறார். இந்த இரண்டாம் கட்ட சிறப்பு பிரச்சாரம் குறிப்புகளை சரியான நேரத்தில் அகற்றுதல் மற்றும் சுத்தமான பணியிடத்தின் முக்கியத்துவத்தை வலுப்படுத்துகிறது. இந்த இயக்கத்தின் பணிகளின் போது புகைப்படங்கள் எடுக்கப்பட்டன.
மத்திய அமைச்சரவை
இந்தியா மற்றும் ஆஸ்திரேலியா இடையே அங்கீகரிக்கப்பட்ட பொருளாதார ஆபரேட்டர்களின் பரஸ்பர அங்கீகார ஏற்பாட்டுக்கு மத்திய அமைச்சரவை ஒப்புதல் அளித்துள்ளது
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், மத்திய அரசின் மறைமுக வரிகள் மற்றும் சுங்க வாரியம், வருவாய்த் துறை ஆகியவற்றுக்கும், ஆஸ்திரேலிய அரசின் ஆஸ்திரேலிய எல்லைப் படையை உள்ளடக்கிய உள்துறை அமைச்சகத்திற்கும் இடையே பரஸ்பர அங்கீகார ஏற்பாட்டில் கையெழுத்திடுவதற்கும், ஏற்பு அளிப்பதற்கும் ஒப்புதல் அளிக்கப்பட்டுள்ளது.
இரு நாடுகளின் அங்கீகரிக்கப்பட்ட மற்றும் நம்பகமான ஏற்றுமதியாளர்களுக்கு பரஸ்பர நன்மைகளை வழங்குவதை இந்த ஏற்பாடு நோக்கமாகக் கொண்டுள்ளது. அதே நேரத்தில் உலகளாவிய நிலையில் வர்த்தகத்திற்கு அதிக வசதிகளை வழங்கும். இந்த ஏற்பாடு ஆஸ்திரேலியாவுக்கான நமது ஏற்றுமதியாளர்களுக்குப் பயனளிக்கும், இதன் மூலம் இரு நாடுகளுக்கும் இடையிலான வர்த்தக உறவு மேம்படும்.
இரு நாடுகளின் அங்கீகரிக்கப்பட்ட பிரதிநிதிகளால் கையொப்பமிடப்பட்ட தேதியிலிருந்து இந்த ஏற்பாடு நடைமுறைக்கு வரும். முன்மொழியப்பட்ட பரஸ்பர அங்கீகார ஏற்பாட்டின் நகல் இரு நாடுகளின் சுங்க நிர்வாகங்களின் ஒப்புதலுடன் இறுதி செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1949425
வணிகம் மற்றும் தொழில்துறை அமைச்சகம்
பிஎம் கதிசக்தி உத்வேகம் பெற்றுள்ளது; அதிகாரம் பெற்ற செயலர்கள் குழு முதல் கூட்டத்தை நடத்தியது
பிஎம் கதிசக்தி செயல்படுத்தப்படுவதை கண்காணிக்க, அமைச்சரவை செயலர் தலைமையில், உள்கட்டமைப்பு மற்றும் பொருளாதார பயன்பாட்டு அமைச்சகங்களைச் சேர்ந்த 20 செயலர்களை உறுப்பினர்களாகக் கொண்ட அதிகாரம் பெற்ற குழுவை அரசு அமைத்துள்ளது. இந்தக்குழுவின் முதல் கூட்டம் நேற்று அமைச்சரவை செயலர் தலைமையில் நடைபெற்றது. நிதி ஆயோக் தலைமை செயல் அதிகாரி சிறப்பு அழைப்பாளராக இந்தக்கூட்டத்தில் கலந்து கொண்டார். இதுவரையிலான முன்னேற்றம் குறித்து குழு ஆய்வு செய்தது.
நாட்டின் பல்வேறு பொருளாதார மண்டலங்களுக்கு பன்மாதிரி இணைப்புகளை வழங்கும் பிஎம் கதிசக்தி தேசிய பெருந்திட்டத்தை பிரதமர் திரு நரேந்திர மோடி தொடங்கி வைத்தார். இந்த திட்டம் பொருள் போக்குவரத்தின் செலவை குறைப்பதை நோக்கமாகக் கொண்டதாகும். இந்தியாவில் இதற்கான செலவு, மொத்த உள்நாட்டு உற்பத்தியில் 13% ஆக உள்ளது. ஆனால், இது வளர்ந்த நாடுகளில் 8% ஆக மட்டுமே உள்ளது. இந்தச் செலவைக் குறைத்து, உற்பத்தி துறையில் போட்டியை ஏற்படுத்துவதுடன், விவசாயிகளுக்கு நல்ல விலை கிடைக்கச் செய்வதும், நுகர்வோருக்கு குறைந்த விலையில் பொருட்கள் கிடைக்கச் செய்வதும் அரசின் நோக்கமாகும்.
அதிகாரிகள் குழுவின் கூட்டத்தில் பல்வேறு முடிவுகள் எடுக்கப்பட்டன. பல்வேறு பொருளாதார அமைச்சகங்கள் தெரிவித்த உள்கட்டமைப்பு இடைவெளியை தொகுக்க முடிவு செய்யப்பட்டது. ஆண்டு செயல் திட்டத்தில் இதனைச் சேர்க்க சம்பந்தப்பட்ட அமைச்சகத்துக்கு அனுப்பப்படும். மேலும் டிஜிடல்மயமாக்கலின் அவசியத்தை குழு வலியுறுத்தியது. அனைத்து மேலாண்மை தகவல் முறைகளையும் ஒருங்கிணைக்க வேண்டியதன் அவசியம் பற்றியும் வலியுறுத்தப்பட்டது. பிஎம் கதிசக்தியின் நோக்கத்தை நிறைவேற்ற அனைத்து அமைச்சகங்களும் தங்களது போக்குவரத்து செலவு குறைப்பை திட்டமிட வேண்டும் என கூட்டத்தில் வலியுறுத்தப்பட்டது.
மேலும் விவரங்களுக்கு ஆங்கில செய்தி குறிப்பை காணவும்:
https://www.pib.gov.in/PressReleasePage.aspx?PRID=1782967
பாதுகாப்பு அமைச்சகம்
பாதுகாப்பு உற்பத்திகள் முதன் முறையாக ரூ. 1 லட்சம் கோடியைக் கடந்து சாதனை
மத்திய பாதுகாப்பு அமைச்சகத்தின் தொடர் முயற்சிகளின் காரணமாக 2022-23 நிதியாண்டில் பாதுகாப்பு உற்பத்திகளின் மதிப்பு முதன் முறையாக ரூ. 1 லட்சம் கோடியைக் கடந்துள்ளது. தற்போது ரூ. 1,06,800 கோடியாக உள்ள மதிப்பு, மீதமுள்ள தனியார் பாதுகாப்பு தொழில்துறைகளின் தரவு விவரங்கள் வந்த பிறகு மேலும் அதிகரிக்கும். கடந்த 2021-22 நிதியாண்டில் ரூ. 95,000 கோடியாக இருந்த பாதுகாப்பு உற்பத்தி, 2022-23 நிதியாண்டில், 12% உயர்ந்துள்ளது.
நாட்டில் பாதுகாப்பு உற்பத்தியை ஊக்குவிக்கவும், அதனால் ஏற்படும் சவால்களை எதிர்கொள்ள பாதுகாப்பு தொழில்துறை மற்றும் அதனுடன் சம்பந்தப்பட்ட நிறுவனங்களுக்கு உதவவும், அரசு தொடர்ந்து தீவிரமாக பணியாற்றி வருகிறது. குறு, சிறு மற்றும் நடுத்தர தொழில் நிறுவனங்கள் மற்றும் புத்தொழில் நிறுவனங்களை விநியோக சங்கிலியில் ஒருங்கிணைப்பது உள்பட எளிதான வர்த்தகத்தை மேற்கொள்வதற்காக ஏராளமான கொள்கை சீர்திருத்தங்கள் மேற்கொள்ளப்பட்டு வருகின்றன.
இந்தக் கொள்கைகளால் குறு, சிறு மற்றும் நடுத்தர தொழில் நிறுவனங்கள், புத்தொழில் நிறுவனங்கள் உள்ளிட்ட தொழில்துறைகள் பாதுகாப்பு வடிவமைப்பு, மேம்பாடு மற்றும் உற்பத்தியின் கீழ் இயங்குவதுடன், கடந்த 7-8 ஆண்டுகளில் தொழில்துறைக்கு அரசால் வழங்கப்பட்ட பாதுகாப்பு உரிமங்களின் எண்ணிக்கை சுமார் 200% அதிகரித்துள்ளது. இந்த முயற்சிகள் பாதுகாப்புத் தொழில்துறை உற்பத்தி சூழலியலுக்கு உத்வேகம் அளித்திருப்பதோடு, ஏராளமான வேலைவாய்ப்புகளையும் உருவாக்கியுள்ளன.
பிரதமர் அலுவலகம்
பிரதமர், கவுஹாத்தி ஐஐடி பட்டமளிப்பு உரையை நிகழ்த்துகிறார்
பிரதமர் திரு நரேந்திர மோடி, கவுஹாத்தி இந்திய தொழில்நுட்ப பயிலகத்தின்  பட்டமளிப்பு உரையை இம்மாதம் 22-ம் தேதியன்று நண்பகல் 12 மணிக்கு, காணொலிக் காட்சி வாயிலாக நிகழ்த்த உள்ளார்.
இந்த பட்டமளிப்பு விழாவில், அசாம் மாநில முதல்வர் திரு சர்பானந்த சோனோவால், மத்திய கல்வி அமைச்சர் திரு ரமேஷ் பொக்ரியால் நிஷாங், கல்வித்துறை இணை அமைச்சர் திரு சஞ்சய் தோத்ரே மற்றும் பிற பிரமுகர்கள் கலந்து கொள்கிறார்கள்.
இந்த விழாவில் 687 பிடெக் மற்றும் 637 எம்டெக் மாணவர்கள் உட்பட 1803 மாணவர்களுக்கு பட்டங்கள் வழங்கப்பட உள்ளன.
நிதி அமைச்சகம்
ஜிஎஸ்டி இழப்பீட்டிற்கான தொடர் கடனின் கீழ் ₹ 44,000 கோடியை மாநிலங்கள் மற்றும் யூனியன் பிரதேசங்களுக்கு இந்திய அரசு வழங்கியது
சரக்கு மற்றும் சேவை வரி  இழப்பீட்டிற்கான தொடர் கடனின் கீழ் ₹44,000 கோடியை மாநிலங்கள் மற்றும் சட்டசபைகளுடன் கூடிய யூனியன் பிரதேசங்களுக்கு இந்திய அரசு இன்று வழங்கியது.
ஏற்கனவே வழங்கப்பட்டுள்ள ரூ 1,15,000 கோடியுடன் , சேர்த்து ஜிஎஸ்டி இழப்பீட்டிற்காக நடப்பு நிதியாண்டில் வழங்கப்பட்டுள்ள மொத்த தொகை ₹1,59,000 கோடி ஆகும்.
செஸ் வரி வசூலில் இருந்து இரண்டு மாதங்களுக்கு ஒரு முறை வழங்கப்படும் சரக்கு மற்றும் சேவை வரி இழப்பீட்டிற்கு கூடுதலாக மேற்கண்ட தொகை வழங்கப்பட்டுள்ளது.
இழப்பீட்டை எதிர்கொள்வதற்கான நிதியை கடன் வசதியின் மூலம் வழங்கும் ஏற்பாடுகளுக்கு அனைத்து மாநிலங்கள் மற்றும்  யூனியன் பிரதேசங்கள் ஒப்புக்கொண்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1767194
நிதி அமைச்சகம்
சுங்கவரி அறிவிப்பு எண் :52/2020-CUSTOMS  சமையல் எண்ணெய், பித்தளைக் கழிவு, பாப்பி விதைகள் கசகசா, பாக்கு, தங்கம், வெள்ளி ஆகியவற்றுக்கான சுங்கவரி நிர்ணயிப்பது- தொடர்பாக.
சுங்கச் சட்டம் 1962 , பிரிவு 14 , உட்பிரிவு இன் படி வழங்கப்பட்டுள்ள அதிகாரத்தின் அடிப்படையில் மறைமுக வரி மற்றும் சுங்கம் ஆகியவற்றுக்கான மத்திய வாரியம், தேவையையும், பயனையும் கருத்தில் கொண்டு அதில் திருப்தி அடைந்ததன் காரணமாக, மத்திய அரசின் நிதியமைச்சகத்தின் வருவாய்த்துறையின் 3 ஆகஸ்ட் 2001 தேதியிடப்பட்ட ஆணை எண் 36/ 2001 சுங்கம்  இந்திய அரசிதழில் கெசட்டில் பிரசுரிக்கப்பட்டது, அசாதாரணமானது, பகுதி இரண்டு பிரிவு 3 உட்பிரிவு  எஸ் ஓ 748  3 ஆகஸ்ட் 2001 அறிவிக்கையில், திருத்தங்களைச் செய்துள்ளது.
குறிப்பு: முதன்மை அறிவிக்கை இந்திய அரசிதழில் பிரசுரிக்கப்பட்டது அசாதாரணமானது பகுதி-2 பிரிவு 3 உட்பிரிவு  அறிவிக்கை எண் 36/ 2001 சுங்கம்  3 ஆகஸ்ட் 2001 தேதியிடப்பட்டது எஸ் ஓ 748 3 ஆகஸ்ட் 2001 வெளியிடப்பட்டது. இது கடைசியாக, 29 மே 2020 வெளியிடப்பட்ட அறிவிக்கை எண் 48 /2020 சுங்கம்  படி திருத்தியமைக்கப்பட்டுள்ளது 29 மே 2020 தேதியிடப்பட்ட ஆணை மூலம் இந்திய அரசிதழில் - அசாதாரணமானது பகுதி-2, பிரிவு 3, உட்பிரிவு  எஸ் ஓ 1695  மூலம் மின் பிரசுரம் செய்யப்பட்டது,.
பாதுகாப்பு அமைச்சகம்
51 ஈசிஹெச்எஸ் மருத்துவமனைகளில் கூடுதல் ஒப்பந்த பணியாளர்களை தற்காலிகமாக பணியமர்த்த மத்திய பாதுகாப்பு அமைச்சர் திரு ராஜ்நாத் சிங் ஒப்புதல்
கொவிட்- 19 நெருக்கடி தருணத்தில், நாடு முழுவதும் உள்ள 51 முன்னாள் ராணுவ வீரர்கள் பங்களிக்கும் சுகாதார திட்டத்தின்  மருத்துவமனைகளில் சேவை புரிவதற்காக கூடுதல் ஒப்பந்த பணியாளர்களை தற்காலிகமாக பணியில் அமர்த்துவதற்கு மத்திய பாதுகாப்பு அமைச்சர் திரு ராஜ்நாத் சிங் ஒப்புதல் அளித்துள்ளார்.
மருத்துவ அலுவலர், உதவி செவிலியர், மருந்தாளுநர், ஓட்டுநர், பாதுகாப்பு பணியாளர் உள்ளிட்டோர் நிலைய தலைமையகங்களின் வாயிலாக பணியமர்த்தப்பட்டு, ஈசிஹெச்எஸ் மருத்துவமனைகளில் சாதாரண பணி நேரம் தவிர இரவு நேர பணியிலும் மூன்று மாதங்களுக்கு சேவையாற்றுவார்கள்.
சென்னை, வேலூர் உட்பட நாடு முழுவதும் உள்ள 51 ஈசிஹெச்எஸ் மருத்துவமனைகள் இதில் அடங்கும். தேர்ந்தெடுக்கப்பட்டுள்ள பகுதிகளில் உள்ள மூத்த ராணுவ வீரர்கள் மற்றும் அவர்களை சார்ந்தவர்களுக்கு இரவு நேரம் உட்பட உடனடி மருத்துவ சேவை வழங்குவதை இந்த நடவடிக்கை உறுதி செய்யும். ஆகஸ்ட் 15, 2021 வரை இத்திட்டத்திற்கு அனுமதி வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1714278
----
(Visitor Counter : 185
பாதுகாப்பு அமைச்சகம்
சண்டிநகர் விமானப்படை நிலையத்தில் உள்ள கருட் ரெஜிமென்டல் பயிற்சி மையத்தில் மரூன் பெரெட் பாரம்பரிய அணிவகுப்பு
விமானப்படை சிறப்புப் படை கமாண்டோக்களின் பயிற்சியை வெற்றிகரமாக முடித்ததைக் குறிக்கும் வகையில், மரூன் பெரட் எனப்படும் சர்வதேச அடையாள பாரம்பரிய அணிவகுப்பு சண்டி நகர் விமானப்படை நிலையத்தில் உள்ள கருட் ரெஜிமென்டல் பயிற்சி மையத்தில் நடைபெற்றது. ஏர் வைஸ் மார்ஷல் ராகேஷ் சின்ஹா இந்த நிகழ்வின் சிறப்பு விருந்தினராகக் கலந்து கொண்டு,அணிவகுப்பை ஆய்வு செய்தார். கருட் ரெஜிமென்ட் பயிற்சி மையத்தின் கமாண்டன்ட் விங் கமாண்டர் திரிலோக் சர்மா அவரை வரவேற்றார்.
இளம் கமாண்டோக்களிடம் உரையாற்றிய ராகேஷ் சின்ஹா, மாறிவரும் பாதுகாப்பு சூழ்நிலைக்கு ஏற்றவாறு சிறப்புப் படைகளின் திறன்களைப் பயிற்றுவித்தல், மேம்படுத்துதல் ஆகியவற்றின் முக்கியத்துவத்தை வலியுறுத்தினார். வெற்றி பெற்ற கருட் பயிற்சியாளர்களுக்கு அவர் மரூன் பெரட், திறமைக்கான கருட் பட்டைகளை அவர் வழங்கினார் மேலும் திறமையான தேர்ச்சி பெற்ற பயிற்சியாளர்களுக்கு கோப்பைகளை வழங்கினார். சிறந்த ஆல்ரவுண்டர் கோப்பை எல்ஏசி ஜோன்டேல் எஸ் பாலாசாஹேப்புக்கு வழங்கப்பட்டது.
மத்திய அமைச்சரவை
இந்தியாவுக்கும் மொரோக்கோவுக்கும் இடையே விமான சேவைகளுக்கான ஒப்பந்தத்திற்கு மத்திய அமைச்சரவையின் ஒப்புதல்
பிரதமர் திரு. நரேந்திர மோடி தலைமையிலான அமைச்சரவை இந்தியாவுக்கும் மொரோக்கோவுக்கும் இடையேயான திருத்தப்பட்ட விமான சேவைகளுக்கான ஒப்பந்தம் கையெழுத்திடப்படுவதற்கு ஒப்புதல் வழங்கியுள்ளது. இந்த புதிய விமான சேவைகள் ஒப்பந்தம் செயலாக்கப்படும்போது 2004ஆம் ஆண்டு டிசம்பர் மாதம் எட்டப்பட்ட தற்போதைய விமான சேவைகள் ஒப்பந்தம் மாற்றியமைக்கப்படும்.
இந்தியாவுக்கும் மொரோக்கோவுக்கும் இடையேயான விமான சேவை ஒப்பந்தம் இருநாடுகளுக்கு இடையேயான விமானப் போக்குவரத்து உறவுகளில் முக்கிய மைல் கல்லாகும். இந்த ஒப்பந்தம் வர்த்தக மேம்பாடு, முதலீடு, சுற்றுலா மற்றும் இரு நாடுகளுக்கு இடையேயான கலாச்சார பரிமாற்றம் ஆகியவற்றுக்கு வழிவகுக்கும் திறன் கொண்டது. இந்த ஒப்பந்தம் இரு நாடுகளுக்கு இடையே தொடர்பை வலுப்படுத்தும் சூழலை உருவாக்குவதோடு, இருதரப்பைச் சேர்ந்த விமான நிறுவனங்களுக்கு வர்த்தக வாய்ப்புக்களை உருவாக்கி பாதுகாப்பை உறுதி செய்யும்.
விமான சேவைகளை முன்னெடுத்துச் செல்லவும், விற்பனைச் செய்யவும், இருநாடுகளைச் சேர்ந்த நிர்ணயிக்கப்பட்ட விமான நிறுவனங்கள் மற்றொரு நாட்டில் அலுவலகங்கள் அமைப்பதை இந்த ஒப்பந்தம் அனுமதிக்கிறது.
இரு நாடுகளைச் சேர்ந்த நிர்ணயிக்கப்பட்ட விமான நிறுவனங்கள் தடங்களுக்கான பட்டியலில் உள்ள ஆறு குறிப்பிட்ட இடங்களில் இருந்தும், இடங்களுக்கும் விமான சேவைகளை இயக்கலாம்.
விமானப் போக்குவரத்துறையின் வளர்ச்சியை கருத்தில் கொண்டும், இரு நாடுகளுக்கு இடையேயான விமான தொடர்பை மேம்படுத்தவும், நவீனமாக்கவும், இந்தியாவிற்கும் மொரோக்கோவுக்கும் இடையேயான விமான சேவை ஒப்பந்தம் மேம்படுத்தப்பட்டுள்ளது.